النادي دلمدابزة (بلونكلي: Fight Club) هو واحد لفيلم ميركاني ألماني خرج ف 1999 تبنى على الرواية ديال تشاك بولانيك لي عندها نفس السمية، ؤمن الإخراج ديال ديفيد فينشر، ؤلبطولا د براد بيت ، ادوارد نورتون،ؤ د هيلينا بونام كارتر. الراوي (إدوارد نورتون) ديال لقصة لي مكيدكرش السميا ديالو هوا خدام فشركة ديال الطوموبيلات،كايسفر بزاف ؤفيه الأرق.الطبيب ديالو مبغاش إكتب ليه الدوا بلاصت هادشي كينصحو باش يحضر للإجتيماعات ؤلݣروبات ديال الناس لي كاتعاني كتار منو، فكان كايحضر بزاف دلݣروبات د دعم بحال لݣروب ديال الكونصير ؤكايدعي بلي حتى هوا فيه،ؤهوا على هاد لحال كايتلاقى بنصابا بحالو مارلا سينغر (بونهام كارتر).تعصب فاللول منين عرفها و من بعد غايتفاوض معاها باش مايحضروش  لنفس لݣروبات. من بعد واحد لمودا غايتلقى فطيارا بواحد السيد كيبيع الصابون سميتو تايلر (براد بيت) ؤغايجرو لواحد النادي  دلمدابزا ؤبجوجهوم غيتعاونو باش هاد النادي يكبار، و لكن من بعد الراوي غيعرف الأهداف لخفية ؤلحقيقية ديال تايلرؤمن تما لحياة دبطل لقيصة غاترون دبصاح. الصفحة دلفيلم ف IMDb